2Cellos

Οι 2Cellos (συχνά αναφέρονται και ως 2CELLOS) είναι κροατικό ντουέτο, το οποίο αποτελείται από τον Λούκα Σούλιτς και τον Στέπαν Χάουσερ. Το 2011, υπέγραψαν συμβόλαιο με την Sony Masterworks και έκτοτε έχουν κυκλοφορήσει 4 άλμπουμ, στα οποία ερμηνεύουν γνωστά κομμάτια της ποπ και της ροκ, καθώς και θέματα ταινιών, συνήθως μόνο με τα τσέλο τους. Το ντουέτο έχει κάνει αρκετές διεθνείς παραστάσεις, ενώ έχει συμμετάσχει και σε τηλεοπτικά σόου, όπως στο Glee και στο The Bachelor.

Ο Σούλιτς γεννήθηκε στη Σλοβενία, ενώ ο Χάουσερ στην Κροατία. Αμφότεροι έχουν κάνει κλασικές σπουδές, ενώ συναντήθηκαν στο διδακτορικό τους, στην Κροατία. Η πρώτη αναγνωρισιμότητα για το ντουέτο ήρθε όταν έκαναν με δύο τσέλο τη rock διασκευή του τραγουδιού Smooth Criminal του Μάικλ Τζάκσον και, ανεβάζοντάς το στο YouTube, απέκτησαν απευθείας εκατομμύρια θεάσεις. Συγκεκριμένα, μέσα στις πρώτες δύο εβδομάδες σημείωσαν 3 εκατομμύρια προβολές, ενώ έως και τον Μάιο του 2016, το βίντεο είχε 8 εκατομμύρια. Πλέον έχει ξεπεράσει τις 25 εκατομμύρια.

Το πρώτο του άλμπουμ, το 2Cellos, κυκλοφόρησε το 2011, και περιείχε διασκευές από γνωστά ροκ συγκροτήματα, όπως οι Guns N' Roses, AC/DC, U2, Nirvana, Muse κ.ά. Την ίδια χρονιά έκανα και περιοδεία με τον Βρετανό θρύλο της ποπ-ροκ, Έλτον Τζον. Το δεύτερο άλμπουμ τους κυκλοφόρησε το 2013, και έπιασε την πρώτη θέση των ιαπωνικών charts, τον Αύγουστο, του ίδιου έτους. Το 2015, κυκλοφόρησε το τρίτο άλμπουμ τους, ονόματι Celloverse.  Το 2017, κυκλοφόρησε το τέταρτο άλμπουμ τους, στο οποίο συμμετείχε και Συμφωνική Ορχήστρα του Λονδίνου. Ο Σούλιτς είχε δηλώσει: "Αγαπάμε τους AC/DC όσο και τον Μπαχ", με τον Χάουσερ να συμπληρώνει: "και οι δύο είναι απλοί και πειστικοί σε αυτό που κάνουν".

 Δισκογραφία 
 2Cellos (2011, Sony Masterworks) 
 In2ition (2013, Sony Masterworks) 
 Celloverse (2015, Sony Masterworks)
 Score (2017, Sony Masterworks)

 Διακρίσεις 
 Porin 
ΈτοςΠαραλήπτηςΒραβείοΑποτελέσμαΠαρ. 2012 2Cellos Best International Album  "Smooth Criminal" Best International Song   2013 In2ition Best International Album  2014 Live at Arena Zagreb Best International Video Album  

 Japan Gold Disc Award 
ΈτοςΠαραλήπτηςΒραβείοΑποτέλεσμαΠαρ. 2014 In2ition Instrumental Album of the Year "Kagemusha" Song of the Year by Download 

 MTV Europe Music Awards 
ΈτοςΠαραλήπτηςΒραβείοΑποτέλεσμαΠαρ. 2015 2Cellos Best Adria Act 

 Večernjak's Rose 
ΈτοςΠαραλήτπηςΒραβείοΑποτέλεσμαΠαρ. 2014 2Cellos Musicians of the Year 

 Παραπομπές 

 Εξωτερικοί σύνδεσμοι 

Επίσημη ιστοσελίδα
2Cellos στο YouTube

Κατηγορία:YouTubers
Κατηγορία:Πολιτισμός της Κροατίας
Κατηγορία:Rock ντουέτα
Κατηγορία:Κροατικά rock συγκροτήματα